Obaveštenje studentima za predmet

PSIHOLOGIJA DETINJSTVA I ADOLESCENCIJE

Poštovani studenti, čestitam na upisanoj drugoj godini studija!

Stekli ste mogućnost da slušate predmet Psihologija detinjstva i adolescencije koji ima za cilj da se upoznate sa razvojnim aspektima u periodu detinjstva i adolescencije a što će vam biti od izuzetne važnosti za planiranje, praćenje i organizaciju aktivnosti sa decom, kako individualno tako i u grupnom radu. Kroz ovaj predmet upoznaćete se sa svim važnim faktorima koji doprinose različitim aspektima razvoja čoveka, pre svega u najranijoj mladosti.

Za potrebe predmeta na raspolaganju su vam osnovni udžbenik (Psihologija detinjstva i adolescencije) i novi Praktikum za vežbe (Zadaci za vežbe iz psihologije detinjstva i adolescencije). Ova literatura biće ključna za sve predispitne bodove i za polaganje završnog ispita.

**Način bodovanja aktivnosti za ovaj predmet je:**

**Domaći zadaci:** maksimalno 35 bodova

**Kolokvij:** maksimalno 20 bodova

**Prikaz jedne knjige** iz oblasti razvojne psihologije: 8 poena

**Završni ispit**: 37 poena (minimalno 18)

* Uputstva za izradu domaćih zadataka dobijaćete paralelno sa temama koje se obrađuju tokom predavanja. Broj bodova za pojedinačne zadatke biće saopšten uz davanje uputstva za njihovu izradu. Praktikum sa izrađenim domaćim zadacima pregledaću i potpisivati prema rasporedu dolazaka na konsultacije ( lično u kabinet 1 na prvom spratu, petkom od 14:30 do 16:30)
* Predavanja će biti organizovana on line, četvrtkom od 11.00 do 12:30 putem facebook grupe **PsihologijadetinjstvaiadolescencijeVSOVNS/2020**

MOLIM DA SE NA OVU FACEBOOK GRUPU PRIJAVITE DO SREDE UVEČE! OBAVEZNO NAPIŠITE BROJ INDEKSA KAKO BIH VAS UKLJUČILA U GRUPU. Ukoliko imate neki problem ili pitanje pišite mi na mail: ladinistudenti@gmail.com

* Datum i način polaganja kolokvija dobićete naknadno (najverovatnije će kolokvij biti organizovan tokom novembra. Polaganje kolokvija nije obavezno i broj prikupljenih predispitnih bodova ne utiče na mogućnost pristupanja završnom ispitu (voditi računa da je maksimalno moguće osvojiti 37 poena na završnom ispitu)
* Prikaz jedne knjige po sopstvenom izboru iz oblasti razvojne psihologije kačićete na facebook grupu **PsihologijadetinjstvaiadolescencijeVSOVNS/2020** najkasnije do 10. Januara 2021.

**Uputstvo za pisanje prikaza knjige/:** navesti naslov knjige, autora, izdavača i godinu izdanja

1. OPISATI KAKO STE SAZNALI O KNJIZI/ KO JE PREPORUČIO I GDE STE JE NABAVILI
2. OPISATI SADRŽAJ I OSNOVNU TEMU/CILJ, SA KOJOM OBLASTI RAZVOJNE PSIHOLOGIJE JE POVEZANA, NAVESTI POGLAVLJA, DELOVE, KOLIKO IMA STRANA
3. UTISAK O KNJIZI: ZNAČAJ, KAKO JE NAPISANA-STIL, ŠTA JE POSEBNO UPEČATLJIVO, S ČIM SE SLAŽETE I ZAŠTO, ZAMERKE, DODATNA ZAPAŽANJA, PRIMENLJIVOST, ŠTA ĆETE ZAPAMTITI I PRIMENITI, IZDVOJITI I PREPRIČATI NEKU PRIMENLJIVU VEŠTINU ILI POSEBNO ZANIMLJIV DEO
4. UTISAK O OPREMI KNJIGE/DIZAJN
5. OCENA KNJIGE/ČLANKA (OD 1 DO 5 ZVEZDICA- kao preporuka)
6. Ime i prezime studenta, broj indeksa, br vežbovne grupe

Times new roman 12, latinica, prored 1,0, poželjna fotografija naslovne strane knjige.

Poslati na facebook grupu najkasnije do 10.januara 2021.

* USLOV za **polaganje ZAVRŠNOG ISPITA** iz ovog predmeta je: **POLOŽEN ISPIT IZ OPŠTE PSIHOLOGIJE.**

**Ukoliko student nije položio Opštu psihologiju MOŽE slušati ovaj predmet i obavljati predispitne obaveze (domaće zadatke, prikaz literature i kolokvij) ALI NE MOŽE izaći na završni ispit dok ne položi Opštu psihologiju.**

**Svi prikupljeni** predispitni poeni važe u ispitnim rokovima (januar, mart, april, jun, septembar, oktobar) do početka semestra u kojem se ponovo održava nastava. Prikupljeni predispitni poeni važe do oktobra a nakon toga student koji ne položi ispit dužan je da predmet ponavlja zajedno sa svim predispitnim aktivnostima u okviru predmeta. Javlja se profesoru na vežbe ili u vreme konsultacija, na početku semestra.

Završni ispit ne obuhvata gradivo koje je bilo sadržaj kolokvija.

Završni ispit se vrednuje sa maksimalno 37 poena. Minimalno student mora da pokaže znanje za 18 poena, kako bi se smatralo da je položio ispit i da bi se moglo pristupiti formiranju završne ocene, sabiranjem svih osvojenih poena.

Literatura:

Nišević, S., Marinković, L. (2017). *PSIHOLOGIJA DETINJSTVA I ADOLESCENCIJE* (novo dopunjeno i izmenjeno izdanje), Novi Sad: Mediterran Publishing

Marinković, L. (2020). *Zadaci za vežbe iz psihologije detinjstva i adolescencije, Praktikum.* Novi Sad: Mediterran publishing

**Kontakt:**

**Mail:** ladinistudenti@gmail.com

**Konsultacije:** u kabinetu br 1. , prvi sprat, petkom od 14:30 do 16:30

**Sajt škole**

**Facebook grupa**: **PsihologijadetinjstvaiadolescencijeVSOVNS/2020**